
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 726 


12 Ιουνίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αποζημίωσης των πληγέντων από τις 
πλημμύρες στις 8 και 9 Οκτωβρίου 2000 σε περιο¬ 
χές του Νομού Χαλκιδικής. 1 

Καθορισμός αμοιβής του Προέδρου, των μελών και 
του γραμματέα της Γνωμοδοτικής Επιτροπής Παι- 
γνίων (ΓΕΠ), γιατο έτος 2001. 2 

Εκπαίδευση προσωπικού κλάδου έρευνας και εκμε¬ 
τάλλευσης υδρογονανθράκων. 3 

Μετατροπή θέσεων κλάδου γιατρών ΕΣΥ. 4 


Συγκρότηση Ομάδας Διοίκησης Έργου για την προε¬ 
τοιμασία και παρακολούθηση προγραμμάτων που 
αφορούν την οικογένεια και το παιδί, τους ηλικιω¬ 
μένους, άτομα με αναπηρία και τις ευπαθείς ομά¬ 


δες. 5 

Τροποποίηση της 1273 (ΦΕΚΒ'856/86) Κοινής Υπουρ¬ 
γικής Απόφασης. 6 

Συγκρότηση Επιτροπής Προσφυγών με έδρα την Θεσ¬ 
σαλία στην Σχολή Επιστημών Υγείας τμήμα Ιατρι¬ 
κής του Πανεπιστημίου Θεσσαλίας. 7 


Καθορισμός αποζημίωσης των μελών της Συμβουλευ¬ 
τικής Επιτροπής για θέματα Κοινωνικών Επιπτώσε¬ 
ων, καθώς και των μελών της Συμβουλευτικής Επι¬ 
τροπής για την αντιμετώπιση των νομικών θεμάτων 
και τον συντονισμό των νομικών ενεργειών και δια¬ 
δικασιών, στην Ειδική Γραμματεία Ολυμπιακών 
Αγώνων 2004 του Υπουργείου Πολιτισμού, στα 
πλαίσια των αρμοδιοτήτων του Υπουργείου Πολιτι¬ 
σμού για την προετοιμασία των Ολυμπιακών Αγώ¬ 
νων του 2004. 8 

Μεταβίβαση αρμοδιοτήτων και δικαιώματος υπογρα¬ 
φής «Με εντολή Υπουργού» στο Γενικό Επιθεωρη¬ 
τή προϊστάμενο του Σώματος Επιθεωρητών - Ελε¬ 
γκτών (ΣΕΕΥΜΕ) του Υπουργείου Μεταφορών και 
Επικοινωνιών. 9 


ΑΠΟΦΑΣΕΙ Σ 

Αριθ. 17969/Β.998 (1) 

Καθορισμός αποζημίωσης των πληγέντων από τις πλημ¬ 
μύρες στις 8 και 9 Οκτωβρίου 2000 σε περιοχές του 
Νομού Χαλκιδικής. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ - 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 36 του Ν. 2459/97 (ΦΕΚ 
17/τ.Α'/18.2.97) κατάργηση φορολογικών απαλλαγών και 
άλλες διατάξεις. 

2. Τις διατάξεις του Ν.1558/85 (ΦΕΚ Α' 137) «Κυβέρνη¬ 
ση και Κυβερνητικά Όργανα» όπως αυτός τροποποιήθη¬ 
κε και συμπληρώθηκε με το Ν. 2081/92 (ΦΕΚΑ' 154). 

3. Τη κοινή Απόφαση του Υπουργού Εθν. Οικονομίας, 
και Υφυπουργών Εσωτερικών, Δημ. Διοίκησης και Αποκέ¬ 
ντρωσης, Οικονομικών και ΠΕΧΩΔΕ υπ’ αριθμ. 
11490/00/ΤΟ 32/25.1.2001 με την οποία οριοθετούνται 
περιοχές του Νομού Χαλκιδικής (των Δήμων Παναγίας, 
Αρναίας, Σταγείρων - Ακάνθου και Σιθωνίας) που επλήγη- 
σαν από τις πλημμύρες στις 8 και 9 Οκτωβρίου 2000. 

4. Το με αριθμ. 2590/4.4.2001 έγγραφο του Τμήματος 
Εφαρμ. Προγραμμάτων και Διαχείρισης έργων της 
Δ/νσης Σχεδιασμού και Ανάπτυξης της Γεν. Δ/νσης Περι¬ 
φέρειας Κεντρικής Μακεδονίας. 

5. Την ανάγκη υποβοήθησης των επιχειρήσεων που εί¬ 
ναι εγκατεστημένες και λειτουργούν σε περιοχές του Νο¬ 
μού Χαλκιδικής και υπέστησαν ζημίες από τις πλημμύρες 
στις 8 και 9 Οκτωβρίου 2000, αποφασίζουμε: 

Άρθρο 1 

1. Παρέχεται επιχορήγηση για την αντιμετώπιση των ζη¬ 
μιών που προκλήθηκαν από τις πλημμύρες στις 8 και 9 
Οκτωβρίου 2000 σε περιοχές του Νομού Χαλκιδικής οι 
οποίες έχουν οριοθετηθεί με την ΚΥΑ 11490/00/ΤΠ32/ 
25.1.2001 του Υπουργού Εθνικής Οικονομίας και Υφυ¬ 
πουργών Δημόσιας Διοίκησης και Αποκέντρωσης Οικο¬ 
νομικών και ΠΕΧΩΔΕ σε βιομηχανικές και βιοτεχνικές μο¬ 
νάδες, εμπορικά καταστήματα, αγροτικές εκμεταλλεύ¬ 
σεις, άλλες επιχειρήσεις και μη κερδοσκοπικού 
χαρακτήρα φορείς. 

Η επιχορήγηση παρέχεται για την αντιμετώπιση ζημιών 
που αφορούν σε κτιριακές εγκαταστάσεις, μηχανολογικό 
εξοπλισμό, πρώτες ύλες, εμπορεύματα και φορτηγά αυ¬ 
τοκίνητα δημόσιας και ιδιωτικής χρήσης τα οποία κατα- 
γράφησαν από την αρμόδια Επιτροπή ως ολοσχερώς κα¬ 
τεστραμμένα από τις πλημμύρες. 

2. Η επιχορήγηση συνίσταται σε δωρεάν χρηματική ενί¬ 
σχυση του Δημοσίου και είναι ίση με το 30% του συνόλου 
της κατά περίπτωση εκτιμηθείσας, από την αρμόδια Νο¬ 
μαρχιακή Επιτροπή εντοπισμού, καταγραφής και αποτί¬ 
μησης ζημιών από τις πλημμύρες, ζημίας. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπηρε¬ 
σία της Νομαρχίας, ή σε περίπτωση δευτεροβάθμιας Επι¬ 
τροπής απάτην Περιφέρεια, με βάση τις ζημιές που κατέ¬ 
γραψαν οι αρμόδιες επιτροπές. 

Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 165.000.000 
δρχ. περίπου και θα βαρύνει τον Προϋπολογισμό των Δη¬ 
μοσίων Επενδύσεων. (ΣΑΕ 027/5 έτους 2001). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Ιουνίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 
-♦- 

Αριθ. 2/33318/0022 (2) 

Καθορισμός αμοιβής του Προέδρου, των μελών και του 
γραμματέα της Γνωμοδοτικής Επιτροπής Παιγνίων 
(ΓΕΠ), για το έτος 2001. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρ. 29Ατου Ν. 1558/85, όπως προ¬ 
στέθηκε με το αρ. 27 του Ν. 2081/92 και αντικαταστάθηκε 
με το αρ. 1 του Ν. 2469/97 (ΦΕΚ38/Α'). 

2. Τις διατάξεις του αρ. 34 του Ν. 1914/90 (ΦΕΚ 178/Α') 
σε συνδυασμό με το αρ. 13 του Ν. 2346/95 (ΦΕΚ220/Α'). 

3. Τις διατάξεις του αρ. 40 του Ν. 849/78 (ΦΕΚ 232/Α'), 
όπως συμπληρώθηκε με το αρ. 8του Ν. 2129/93 (ΦΕΚ57/Α'). 

4. Την αριθμ. 1039386/441/Α0006/21.4.2000 απόφαση 
για «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

5. Την αριθμ. 2/38554/0004/23.5.2000 απόφαση για 
«Μεταβίβαση αρμοδιοτήτων και της εξουσίας να υπογρά¬ 
φουν “Με εντολή Υφυπουργού” στο Γενικό Γραμματέα 
Υπουργείου Οικονομικών κ.λπ.». 

6. Τις διατάξεις του αρ. 19του Ν. 2470/97 (ΦΕΚ40/Α'). 

7. Το γεγονός ότι, από τις διατάξεις της απόφασης αυ¬ 
τής προκαλείται δαπάνη συνολικού ποσού 13.200.000 
δρχ. περίπου σε βάρος του Κρατικού Προϋπολογισμού 
για αμοιβή των μελών της Επιτροπής, η οποία θα κατα¬ 


βληθεί από τις πιστώσεις του προϋπολογισμού εξόδων 
του Υπουργείου Οικονομικών του έτους 2001 (ΚΑΕ 0515 
Ειδ.Φορ. 23/110). 

8. Τις διατάξεις της παρ. 11 του άρθρου 8 του 
Ν. 2515/97 (ΦΕΚ 154 Α'). 

9. Τις διατάξεις του άρθρου 15 του Ν. 2753/1999 (ΦΕΚ 
249/Α717.11.99). 

10. Τις διατάξεις της παρ. 3 του άρθρου 3 του Π.Δ. 
338/97 (ΦΕΚ 231 Α'). 

11. Την αριθμ. 1129879/2198/Α0006/15.12.97 απόφαση 
των Ορισμού των μελώντης ως άνω Επιτροπής, όπωςτρο- 
ποποιήθηκε με τις αριθμ. 1006813/1635/Α0006/20.1.2000 
και 1115682/1262/Α0006/15.12.2000 όμοιες αποφάσεις, 
αποφασίζουμε: 

Καθορίζουμε τη μηνιαία αποζημίωση των μελών της εν 
θέματι Επιτροπής, για το έτος 2001, ως εξής: 

α. Για τον Πρόεδρο, αμοιβή ύψους διακοσίων χιλιάδων 
(200.000) δραχμών. 

β. Για κάθε ένα από τα μέλη και το γραμματέα, αμοιβή 
ύψους εκατόν πενήντα χιλιάδων (150.000) δραχμών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Ιουνίου 2001 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

- ♦ - 

Αριθ. Δ13/Β/Φ 9.6.40/9629 (3) 

Εκπαίδευση προσωπικού κλάδου έρευνας και εκμετάλ¬ 
λευσης υδρογονανθράκων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 6 παρ. 10 του Ν. 2289/95 
(ΦΕΚ27/Α/8.2.95) «Αναζήτηση, έρευνα και εκμετάλλευση 
υδρογονανθράκων και άλλες διατάξεις». 

2. Το άρθρο 29 παρ. 5 των σχετικών συμβάσεων μίσθω¬ 
σης μεταξύ αφ’ενός της ΔΕΠ ΕΚΥ καιΤπΙοπ ΗθΙΙαε (Δ. Πα- 
τραϊκός Κόλπος - Αιτωλοακαρνανία) και αφ’ ετέρου της 
ΔΕΠ ΕΚΥ και ΕπίΘΐρποεβ ΗθΙΙαε (Β.Δ. Πελοπόννησος - Ιω¬ 
άννινα) . 

3. Τις διατάξεις του Ν. 2593/98 «Αναδιοργάνωση της 
ΔΕΠ ΑΈ. και των θυγατρικών της Εταιρειών καταστατικό 
αυτής και άλλες διατάξεις». 

4. Το Π.Δ. 27/96 (ΦΕΚ 19/τ.Α/1.2.96) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

5. Το υπ’ αριθμ. 54715/22.2.2000 έγγραφο του κλάδου 
έρευνας και εκμετάλλευσης υδρογονανθράκων της ΑΈ. 
ΕΛΛΗΝΙΚΑ ΠΕΤΡΕΛΑΙΑ. 

6. Την ανάγκη έκδοσης απόφασης για τον καθορισμό 
των όρων και των προϋποθέσεων εκπαίδευσης κατ’ έτος 
στις εγκαταστάσεις των αναδοχών εταιρειών ημεδαπού 
τεχνικού και επιστημονικού προσωπικού. 

7. Το γεγονός ότι η παρούσα απόφαση δεν προκαλεί δα¬ 
πάνη στον Κρατικό Προϋπολογισμό, αποφασίζουμε: 

Καθορίζουμε τους όρους και προϋποθέσεις εκπαίδευ¬ 
σης, από τις Εταιρείες ΤπΙοπ ΗθΙΙαε, και ΕηΐΘΐρπεθ ΗβΙΙαε 
στις οποίες μισθώθηκε από το Δημόσιο το δικαίωμα ανα¬ 
ζήτησης και έρευνας υδρογονανθράκων τεχνικού και επι¬ 
στημονικού προσωπικού ως εξής: 

1. Το τεχνικό ή επιστημονικό προσωπικό που θα εκπαι¬ 
δεύεται πρέπει να έχει υπηκοότητα του κράτους - μέλους 

Ε.Ε. 

2. Οι ειδικότητες και ο αριθμός των ατόμων που θα εκ¬ 


παιδεύονται έχουν ως εξής: 

ΧΗΜΙΚΟΙ 2 

ΓΕΩΛΟΓΟΙ 8 

ΓΕΩΦΥΣΙΚΟΙ 12 

ΜΗΧΑΝΙΚΟΙ ΓΕΩΤΡΗΣΕΩΝ 4 

ΧΗΜΙΚΟΙ ΜΗΧΑΝΙΚΟΙ 2 

ΕΠΙΧΕΙΡΗΣΙΑΚΟΙ ΕΡΕΥΝΗΤΕΣ 2 


Η διάρκεια εκπαίδευσης ανά έτος θα κυμανθεί από 1 
έως 5 εβδομάδες. 

Το διαθέσιμο ποσό που υποχρεούνται οι ανάδοχες Εται¬ 
ρείες να δαπανήσουν βάσει της σύμβασης, θα είναι του¬ 
λάχιστον 50.000 ϋδϋ ανά έτος και περιοχή έρευνας, ή 
όσο αναλογεί στην διάρκεια της μίσθωσης μιας συγκε¬ 
κριμένης περιοχής, όταν αυτή είναι μικρότερη του έτους. 

3. Οι περιοχές στις οποίες μισθώθηκε από το Δημόσιο 
το δικαίωμα αναζήτησης και έρευνας και εκμετάλλευσης 
υδρογονανθράκων και οι ανάδοχες Εταιρείες είναι οι 
εξής: 

Δ. Πατραϊκός Κόλπος Ανάδοχος ΤπΙοπ ΗθΙΙαε 

Αιτωλοακαρνανία Ανάδοχος ΤπΙοπ ΗθΙΙαε 

Β.Δ. Πελοπόννησος Ανάδοχος Εηΐθΐρπδβ ΗοΙΙαε 

Ιωάννινα Ανάδοχος Επίβιρπδβ ΗοΙΙαε 

4. Το Τεχνικό και Επιστημονικό Προσωπικό που θα εκ¬ 
παιδεύεται κατ’ έτος θα προέρχεται σε ποσοστό 80% από 
προσωπικό που υποδεικνύει η Α.Ε. ΕΛΛΗΝΙΚΑ ΠΕΤΡΕ¬ 
ΛΑΙΑ και σε ποσοστό 20% από μεταπτυχιακούς φοιτητές 
στις παραπάνω ειδικότητες, οι οποίοι θα υποδειχθούν 
από τους εξής φορείς: 

α. Εθνικό Μετσόβειο Πολυτεχνείο - Τμήμα Χημικών Μη¬ 
χανικών. 

β. Αριστοτέλειο Πανεπιστήμιο Θεσσαλονίκης, Πολυτε¬ 
χνική Σχολή - Τμήμα Χημικών Μηχανικών. 

γ. Πανεπιστήμιο Πατρών, Πολυτεχνική Σχολή - Τμήμα 
Χημικών Μηχανικών. 

δ. Πολυτεχνείο Κρήτης - Τμήμα Μηχανικών Ορυκτών 
Πόρων. 

ε. Εθνικό Καποδιστριακό Πανεπιστήμιο Αθηνών Σχολή 
Θετικών Επιστημών - Τμήματα Φυσικής και Γεωλογίας 
στ. Αριστοτέλειο Πανεπιστήμιο Θεσσαλονίκης, Σχολή 
Θετικών Επιστημών - Τ μήματα Φυσικής και Γ εωλογίας. 

ζ. Πανεπιστήμιο Πατρών, Σχολή Θετικών Επιστημών - 
Τ μήματα Φυσικής και Γ εωλογίας. 

η. Πανεπιστήμιο Ιωαννίνων, Σχολή Θετικών Επιστημών- 
Τμήμα Φυσικής. 

θ. Πανεπιστήμιο Κρήτης Σχολή Θετικών Επιστημών. 

Οι υποδεικνυόμενοι από τους Επιστημονικούς Φορείς 
πρέπει να έχουν βαθμό Πτυχίου Λίαν Καλώς και πάνω, να 
έχουν κάνει τη διπλωματική τους εργασία σε θέματα 
έρευνας και εκμετάλλευσης υδρογονανθράκων και να 
γνωρίζουν πολύ καλά τουλάχιστον την Αγγλική γλώσσα. 

Επίσης οι υποψήφιοι Επιχειρησιακοί Ερευνητές πρέπει 
να είναι πτυχιούχοι Σχολών Θετικής Κατευθύνσεως με με¬ 
τεκπαίδευση στην επιχειρησιακή έρευνα. 

Συστατικές επιστολές καθηγητών Α.Ε.Ι. θα ληφθούν 
υπόψη. 

Σε περίπτωση που οι υποδεικνυόμενοι από τους ανωτέ¬ 
ρω φορείς ξεπερνούν το ανωτέρω ποσοστό του 20%, θα 
γίνει επιλογή από τριμελή επιτροπή αποτελούμενη από 


ένα εκπρόσωπο του Υπουργείου Ανάπτυξης (Δ/νση Διοι¬ 
κητικού) και δύο εκπροσώπους από την Α.Ε. ΕΛΛΗΝΙΚΑ 
ΠΕΤΡΕΛΑΙΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2001 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 


Αριθ. Υ3α/1259 (4) 

Μετατροπή θέσεων κλάδου γιατρών ΕΣΥ. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 1 καιδτου Ν. 2194/94/ΦΕΚ 
34Α794. 

2. Τις διατάξεις των άρθρων 14, 18, 19 και 25 του 
Ν. 1397/83/ΦΕΚ 143 Α/83. 

3. Τις διατάξεις του Ν. 2519/97/ΦΕΚ 165Α797. 

4. Τις διατάξεις της παρ. 2 του άρθρου 1 του 
Ν. 2469/97/ΦΕΚ 38 Α797 και το γεγονός ότι από τις διατά¬ 
ξεις της απόφασης αυτής δεν θα προκληθεί επιπλέον οι¬ 
κονομική επιβάρυνση στον κρατικό προϋπολογισμό. 

5. Την αρ. Α1α/7949/21.7.99/ΦΕΚ 1531 Β/99 κοινή 
υπουργική απόφαση. 

6. Την αρ. ΔΙΔΚ/Φ. 1/2/11187/00/ΦΕΚ 630/2000 απόφα¬ 
ση ανάθεσης αρμοδιοτήτων στους Υφυπουργούς Εσωτε¬ 
ρικών, Δημ. Διοίκησης και Αποκέντρωσης. 

7. Την αρ. 1039386/441/Α0006/ΦΕΚ 571 Β721.4.2000 
Υπουργική απόφαση «Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών». 

8. Την αρ. 8/14.3.2001 απόφαση ΔΣτου Ν.Γ.Ν. Κιλκίς. 

9. Την αριθ. 2850/00 (ΦΕΚ 565/Β/2000) απόφαση ανά¬ 
θεσης αρμοδιοτήτων στους Υφυπουργούς Υγείας και 
Πρόνοιας X. Σπυράκη και Δ. Θάνο, αποφασίζουμε: 

Τροποποιούμε την παραπάνω (5) σχετική κοινή Υπουρ¬ 
γική απόφαση, όσον αφορά τις θέσεις του κλάδου για¬ 
τρών ΕΣΥ του άρθρου 5 της εν λόγω απόφασης, του ΚΥ 
Δροσάτου του ΝΓΝ Κιλκίς, ως εξής: 

1. Η μία (1) κενή θέση του κλάδου γιατρών ΕΣΥ, ειδικό¬ 
τητας Γ ενικής Ιατρικής ή Παθολογίας, με βαθμό Δ/ντή με- 
τατρέπεται σε αντίστοιχη θέση, ίδιου κλάδου και ειδικό¬ 
τητας, βαθμού Δ/ντή ή Επιμ. Α', στο ίδιο ΚΥ. 

2. Η μία (1) κενή θέση του κλάδου γιατρών ΕΣΥ, ειδικό¬ 
τητας Παιδιατρικής, με βαθμό Επιμ. Β', μετατρέπεται σε 
αντίστοιχη θέση του ίδιου κλάδου και ειδικότητας, βαθ¬ 
μού Επιμ. Α' ή Β', στο ίδιο ΚΥ. 

Κατά τα λοιπά η τροποποιούμενη απόφασης παραμένει 
ως έχει. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Ιουνίου 2001 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

Λ. ΤΖΑΝΗΣ Γ. ΔΡΥΣ 

ΥΓΕΙΑΣ ΚΑΙ ΠΡΟΝΟΙΑΣ 

X. ΣΠΥΡΑΚΗ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΔΥ1 δ/οικ. 10024 (5) 

Συγκρότηση Ομάδας Διοίκησης Έργου για την προετοι¬ 
μασία και παρακολούθηση προγραμμάτων που αφο¬ 
ρούν την οικογένεια και το παιδί, τους ηλικιωμένους, 
άτομα με αναπηρία και τις ευπαθείς ομάδες. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. του άρθρου 18 παρ 18 του Ν. 2503/1997 (ΦΈ.Κ. 
107/τ.Α/30.5.97) «Διοίκηση, Οργάνωση στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

β. Του άρθρου 40 του Ν. 849/1978 (ΦΕΚ232/τ.Α/ 
22.12.78) «Περί παροχής κινήτρων για την ενίσχυση της 
περιφερειακής και οικονομικής αναπτύξεως της χώρας». 

γ. Του άρθρου 22 του Ν. 2362/1995 (ΦΕΚ247/τ.Α/ 
27.11.95) «Περί Δημοσίου Λογιστικού, Ελέγχου των δα¬ 
πανών του Κράτους και άλλες διατάξεις». 

δ. Του άρθου 27 του Ν. 2081/1992 (ΦΕΚ 154/τ.Α/1992) 
με το οποίο προστέθηκε άρθρο 29Α στο Ν. 1558/1985 
(ΦΕΚ 137/τ.Α/1985) όπως τελικά αντικαταστάθηκε με το 
άρθρο 1 του Ν. 2469/1997 (ΦΕΚ38/τ.Α/14.3.97) «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις». 

2. Το γεγονός ότι το Υπουργείο Υγείας και Πρόνοιας ως 
ο κεντρικός επιτελικός φορέας χάραξης της Εθνικής Πο¬ 
λιτικής Κοινωνικής Φροντίδας εντέλλεται να συγκροτήσει 
Ομάδα Υποστήριξης Παρακολούθησης και Αξιολόγησης 
Προγραμμάτων που αφορούν την οικογένεια και το παιδί, 
τους ηλικιωμένους, άτομα με αναπηρία και τις ευπαθείς 
ομάδες, τα οποία πρόκειται να αναπτυχθούν στο σύνολο 
της χώρας και να ενταχθούν για χρηματοδότηση στα Πε¬ 
ριφερειακά Επιχειρησιακά Προγράμματα του Γ ΚΠΣ 
(2000-2006). 

3. Για τους λόγους αυτούς κρίνεται αναγκαία η κατ’ 
εξουσιοδότηση της παρ. 18 του άρθρου 18 του 
Ν. 2503/97, σύσταση και λειτουργία στο Υπουργείο Υγεί¬ 
ας και Πρόνοιας, Ομάδας Διοίκησης Έργου, προκειμένου 
να ληφθούν όλατα αναγκαία μέτρα για την υλοποίηση του 
προαναφερόμενου έργου. 

4. Το γεγονός ότι από τις διατάξεις της παρούσας από¬ 
φασης αυτής δεν προκαλείται δαπάνη σε βάρος του κρα¬ 
τικού προϋπολογισμού, καθ όσον η σχετική δαπάνη θα 
προκύψει με τον καθορισμό της αμοιβής ή αποζημίωσης 
που θα γίνει με την έκδοση της προβλεπόμενης στο τε¬ 
λευταίο εδάφιο της παρ.18 του άρθρου 18 του Ν. 
2503/1997 κοινής υπουργικής απόφασης, αποφασίζου¬ 
με: 

I. Συγκροτούμε στο Υπουργείο Υγείας και Πρόνοιας 
Ομάδα Διοίκησης Έργου (ΟΔΕ) για την προετοιμασία της 
υλοποίησης και αξιολόγησης προγραμμάτων που αφο¬ 
ρούν την οικογένεια και το παιδί, τους ηλικιωμένους, άτο¬ 
μα με αναπηρία και τις ευπαθείς ομάδες. 

Η Ομάδα Διοίκησης Έργου αποτελείται από μέλη ΔΕΠ 
Α.Ε.Ι., έμπειρα στελέχη δημοσίων υπηρεσιών και φορέων 
του Δημοσίου τομέα, εν ενεργεία ή μη, εμπειρογνώμονες 
του δημοσίου και ιδιωτικού τομέα και ο αριθμός των με¬ 
λών της δεν επιτρέπεται να υπερβαίνει τα δεκαπέντε (15) 
μέλη. 

II. Πρόεδρος της Ομάδας Διοίκησης Έργου ορίζεται 


ένα έκτων μελών της Ομάδας, με ειδική γνώση και εμπει¬ 
ρία στην εκτέλεση παρομοίου έργου. 

VI. Η Ομάδα συνεδριάζει εντός και εκτός ωρών εργα¬ 
σίας των δημοσίων υπηρεσιών σε κτίριο του Υπουργείου 
Υγείας και Πρόνοιας και δύναται να λειτουργήσει και σε 
κλιμάκια που ορίζονται από τον Πρόεδρο της Ομάδας τα 
οποία εκτελούν το έργο τους εντός και εκτός ωραρίου 
υπηρεσίας των δημοσίων υπηρεσιών. 

V. Ειδικότερα το έργο της Ομάδας συνίσταται: 

- Στην εισαγωγή και εφαρμογή μιας ολοκληρωμένης - 
τυποποιημένης τεχνογνωσίας, ως προς τον τρόπο σχε¬ 
δίασης και παρακολούθησης προγραμμάτων που αφο¬ 
ρούν την οικογένεια και το παιδί, τους ηλικιωμένους, άτο¬ 
μα με αναπηρία και τις ευπαθείς ομάδες, με την παροχή 
μεθοδολογίας και διαδικασιών. 

- Στην υποστήριξη των στελεχών και των φορέων που 
θα υλοποιήσουν τα προγράμματα που αφορούν την οικο¬ 
γένεια και το παιδί, τους ηλικιωμένους, άτομα με αναπη¬ 
ρία και τις ευπαθείς ομάδες. 

- Στην αύξηση του ρυθμού εκτέλεσης, την εξασφάλιση 
ποιοτικών όρων ως προς τα εκτελούμενα έργα και τη με¬ 
γιστοποίηση του αναμενόμενου αποτελέσματος (κάλυψη 
πληθυσμών στόχων). 

- Στην εξασφάλιση καλύτερου προγραμματισμού και 
συντονισμού δράσεων σε εθνικό επίπεδο. 

IV. Η χρονική διάρκεια του έργου της εν λόγω Ομάδας 
προβλέπεταιγιαδύο (2) έτη. 

Η αμοιβή των μελών καθώς και τα έξοδα λειτουργίας 
της προαναφερόμενης Ομάδας Διοίκησης Έργου θα κα¬ 
λυφθούν από την Εθνική Τεχνική Βοήθεια του Γ Κοινοτι¬ 
κού Πλαισίου Στήριξης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Ιουνίου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΓΕΙΑΣ ΚΑΙ ΠΡΟΝΟΙΑΣ 

ΚΑΙ ΑΠΟΚΕΝΤΡΩΣΗΣ 

ΒΑΣΩ ΠΑΠΑΝΔΡΕΟΥ ΑΛ. ΠΑΠΑΔΟΠΟΥΛΟΣ 
-♦- 

Αριθ. Υ7/1469 Σχετ. Υ7/810/01 (6) 

Τροποποίηση της οικ. 1273 (ΦΕΚ Β' 856 /86) Κοινής 
Υπουργικής Απόφασης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 

ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παραγράφου 13, του άρθρου 25του 
Ν. 2539/97 «Συγκρότηση της Πρωτοβάθμιας Τοπικής Αυ¬ 
τοδιοίκησης» (ΦΕΚ244/Α797). 

2. Την αριθ. οικ. 1273 (ΦΕΚ Β' 856/86) Κοινή Υπουργική 
Απόφαση σχετικά με τα δικαιολογητικά που απαιτούνται 
για τη διεκπεραίωση των υποθέσεων των πολιτών με το 
Υπουργείο Υγείας, Πρόνοιας και Κοινωνικών Ασφαλίσεων. 

3. Το αριθ. 317/5.2.2001 έγγραφο του Υπουργείου Εσω¬ 
τερικών, Δημόσιας Διοίκησης και Αποκέντρωσης, Γ ενικής 
Γ ραμματείας Ισότητας. 

4. Τις διατάξεις του άρθρου 29 Ατού Ν. 1558/85 όπως 
προστέθηκε με το άρθρο 27 του Ν. 2081/92 (ΦΕΚ 
Α'/154/92) και αντικαταστάθηκε μετο άρθρο 1 παρ.2ατου 
Ν. 2469/97 (ΦΕΚ Α728/97). 

5. Το γεγονός ότι από τις διατάξεις της παρούσας από- 

φάσης δεν προκαλείται δαπάνη σε βάρος του Κρατικού 
Προϋπολογισμού. 

6. Την αριθ. 2850 /18.4 .2000 Κοινή Απόφαση του Πρω¬ 
θυπουργού και του Υπουργού Υγείας και Πρόνοιας «Ανά¬ 
θεση αρμοδιοτήτων στους Υφυπουργούς Υγείας και Πρό¬ 
νοιας Χριστίνα Σπυράκη και Δημήτριο Θάνο». 

7. Την με αριθμό 11187/12.5.2000 Κοινή Απόφαση του 
Πρωθυπουργού και της Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης» (ΦΕΚ630/Β"), αποφασίζουμε: 

Τροποποιούμε την ανωτέρω σχετική Κοινή Υπουργική 
Απόφαση όσον αφορά την παράγραφο I, εδάφιο 6 σημείο 
7 και εξαιρούμε από τα δικαιολογητικά για την απόκτηση 
άδειας άσκησης του ιατρικού ή οδοντιατρικού επαγγέλ¬ 
ματος «τη βεβαίωση ιερέως αγαμίας μόνο για τις θήλεις 
αγάμους και περί εγγάμων, τη ληξιαρχική πράξη γάμου 
ως και πιστοποιητικό Δήμου ή Κοινότητας του συζύγου». 
Εξαιρούμε επίσης «το εκλογικό βιβλιάριο ή βεβαίωση εγ¬ 
γραφής για έκδοση αυτού» σύμφωνα με τις διατάξεις του 
άρθρου 6, παράγραφος 5 του Ν. 2623/1998 (ΦΕΚ 139), 
καθώς και το χαρτόσημο των 20 δραχμών που έχει κα- 
ταργηθεί με το Ν. 2873/2000 (ΦΕΚ 285). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2001 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΓΕΙΑΣ ΚΑΙ ΠΡΟΝΟΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΕΩΝΙΔΑΣ ΤΖΑΝΗΣ Δ. ΘΑΝΟΣ 

-♦- 

Αριθ. ΔΥ1 δ/9157 (7) 

Συγκρότηση Επιτροπής Προσφυγών με έδρα την Θεσσα¬ 
λία στην Σχολή Επιστημών Υγείας τμήμα Ιατρικής του 
Πανεπιστημίου Θεσσαλίας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 167 του Ν. 2683/99 (ΦΕΚ 
19/1999 τ.Α') «Κύρωση του Κώδικα Κατάστασης Δημο¬ 
σίων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ. και άλλες διατάξεις». 

2. Το 1048/7.5.2001 έγγραφο του Τμήματος Ιατρικής 
της Σχολής Επιστημών Υγείας του Πανεπιστημίου Θεσ¬ 
σαλίας, αποφασίζουμε: 

1. Συστήνουμε την προβλεπόμενη από τις διατάξεις του 
άρθρου 167 του Ν. 2683/99 Επιτροπή Προσφυγών, του 
Ιατρικού Τμήματος της Σχολής Επιστημών Υγείας του Πα¬ 
νεπιστημίου Θεσσαλίας, αποτελούμενη από τους κατω¬ 
τέρω: 

Τακτικά μέλη: 

1. Σταθάκη Νικόλαο, Καθηγητή Παθολογίας του Πανε¬ 
πιστημίου Θράκης. 

2. Μεσσήνη Ιωάννα, Καθηγήτρια Μαιευτικής-Γυναικο- 
λογίαςτου Πανεπιστημίου Θράκης. 

3. Χατζούλη Δημήτριο, Καθηγητή Οφθαλμολογίας του 
Πανεπιστημίου Θράκης. 

Αναπληρωματικά μέλη: 

1. Μικράνη Βασιλική, Επίκουρο Καθηγήτρια Παιδιατρι¬ 
κής του Πανεπιστημίου Θράκης. 

2. Μανιάτη Αντώνιο, Αναπληρωτή Καθηγητή Μικροβιο¬ 
λογίας του Πανεπιστημίου Θράκης. 


3. ΤσικρίκαΘωμά, Επίκουρο Καθηγητή Παθολογίαςτου 
Πανεπιστημίου Θράκης. 

2. Πρόεδρο της Επιτροπής ορίζουμε τον Σταθάκη Νικό¬ 
λαο, με αναπληρωτή του την Μικράκη Βασιλική. 

3. Γραμματέα της επιτροπής ορίζουμε τον Γεώργιο 
Γκιοξάρη, γραμματέα του Τμήματος Ιατρικής του Παν. 
Θεσσαλίας με αναπληρωτή τον Στυλιανό Μακρυγιάννη. 

4. Ως έδρα της Επιτροπής ορίζουμε το τμήμα Ιατρικής 
του Πανεπιστημίου Θεσσαλίας. 

5. Αρμοδιότητα της Επιτροπής είναι να αποφαίνεται επί 
των προσφυγών των υπαλλήλων, σε όσες περιπτώσεις 
προβλέπει ο Ν. 2683/99. 

6. Η προαναφερόμενη επιτροπή θα συνεδριάζει τουλά¬ 
χιστον μία (1) φορά το μήνα, σε μέρα και ώρα που θα ορί¬ 
ζονται από τον Πρόεδρο, εκτάκτως δε κάθε φορά που θα 
υπάρξουν αντικειμενικά αυξημένες και έκτακτες ανάγκες. 

Ο αριθμός των συνεδριάσεων δεν μπορεί να υπερβαίνει 
τις πενήντα ετησίως. 

7. Σε περίπτωση κωλύματος ή δικαιολογημένης απου¬ 
σίας τακτικού μέλους της Επιτροπής, θα ειδοποιείται με 
ευθύνη του εγκαίρως ο γραμματέας της Επιτροπής. 

8. Η Επιτροπή θεωρείται ότι βρίσκεται σε απαρτία όταν 
είναι παρόντα τα τρία μέλη αυτής. 

9. Η θητεία της Επιτροπής είναι για δύο έτη και λήγει 
στις 31.12.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2001 

Ο ΥΠΟΥΡΓΟΣ 

ΑΛΕΞ ΠΑΠΑΔΟΠΟΥΛΟΣ 
-♦- 

Αριθ. ΥΠΠΘ/ΔΙΘΙΚ/Α3/28280 (8) 

Καθορισμός αποζημίωσης των μελών της Συμβουλευτι¬ 
κής Επιτροπής για θέματα Κοινωνικών Επιπτώσεων, 
καθώς και των μελών της Συμβουλευτικής Επιτροπής 
για την αντιμετώπιση των νομικών θεμάτων και τον συ¬ 
ντονισμό των νομικών ενεργειών και διαδικασιών, στην 
Ειδική Γραμματεία Ολυμπιακών Αγώνων 2004 του 
Υπουργείου Πολιτισμού, στα πλαίσια των αρμοδιοτή- 
τωντου Υπουργείου Πολιτισμού για την προετοιμασία 
των Ολυμπιακών Αγώνωντου 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α ), και ιδίως του άρθρου 29 Α, όπως το 
άρθρο αυτό συμπληρώθηκε με το άρθρο 27 του 
Ν. 2081/1992 (ΦΕΚ 154/Α") και αντικαταστάθηκε με το άρ¬ 
θρο 1 παρ. 2 ατού Ν. 2469/1997 (ΦΕΚ38/Α') και ισχύει σή¬ 
μερα. 

2. Του άρθρου 22 του Ν. 2362/1995 «Περί Δημοσίου Λο¬ 
γιστικού ελέγχου των δαπανών του Κράτους και άλλες 
διατάξεις» (ΦΕΚ247/Α'). 

3. Του Π.Δ. 941/1977 για τον Οργανισμό του Υπουργεί¬ 
ου Πολιτισμού. 

4. Του άρθρου 3 παράγραφος 3 του Ν. 2819/2000, 
«Ίδρυση Εταιρείας “Ολυμπιακό Χωριό Α.Ε.”, προστασία 
Ολυμπιακών συμβόλων και σημάτων και άλλες διατά¬ 
ξεις», (ΦΕΚ 84/Α'). 

5. Τις διατάξεις του άρθρου 40 του Ν. 849/78 (ΦΕΚ 
232/Α/78) όπως συμπληρώθηκηκαν με τη διάταξη του άρ¬ 
θρου 8 του Ν. 2129/93 (ΦΕΚ57/Α/93). 

6. Της αριθμ. 1039386/441/Α0006/21.4.2000 κοινής 
απόφασης του Πρωθυπουργού και των Υπουργών Οικο¬ 
νομικών «Ανάθεση αρμοδιοτήτων Υπουργών Οικονομι¬ 
κών στους Υφυπουργούς Οικονομικών» (ΦΕΚ 571 Β'). 

7. Της Κ.Υ.Α. 2/80345/004 περί μεταβίβασης εξουσίας 
υπογραφής σύμφωνα με το άρθρο 7 παράγραφο 1 του 
Ν. 1943/91. 

8. Των αριθμ. 714 και 721/23.3.2001 αποφάσεωντου Ει¬ 
δικού Γραμματέα Ολυμπιακών Αγώνων 2004 περί συγκρό¬ 
τησης επιτροπών στην Ειδική Γραμματεία Ολυμπιακών 
Αγώνων 2004 του Υπουργείου Πολιτισμού στα πλαίσια της 
προετοιμασίας των Ολυμπιακών Αγώνων του 2004. 

9. Το γεγονός ότι από τις διατάξεις της παρούσης από¬ 
φασης προκαλείται δαπάνη ύψους 34.800.000 δραχμών, 
η οποία θα καλυφθεί από τις πιστώσεις των Αριθμολαχεί- 
ων που έχουν διατεθεί στην Ειδική Γραμματεία Ολυμπια¬ 
κών Αγώνων ή από τους πόρουςτου ειδικού λογαριασμού 
υπ’ αριθμ. 234372/1 του Υπουργείου Πολιτισμού, αποφα¬ 
σίζουμε: 

1. Καθορίζουμε την αποζημίωση του Προέδρου και των 
μελών της Συμβουλευτικής Επιτροπής για τα θέματα των 
Κοινωνικών Επιπτώσεων των Ολυμπιακών Αγώνων 2004, 
καθώς και του Προέδρου και των μελών της Επιτροπής 
για την αντιμετώπιση των νομικών θεμάτων που άπτονται 
της Ολυμπιακής Προετοιμασίας στα πλαίσια των αρμο¬ 
διοτήτων του Υπουργείου Πολιτισμού, που ορίσθηκαν με 
τις αριθμ. 714 και 721/23.3.2001 αποφάσεις του Ειδικού 
Γ ραμματέα Ολυμπιακών Αγώνων του Υπουργείου Πολιτι¬ 
σμού, στο ποσό των τριακοσίων χιλιάδων δραχμών 
(300.000) μηνιαίως για τον καθένα. Η παραπάνω αποζη¬ 
μίωση για τις γραμματείς υποστήριξης των Επιτροπών 
καθορίζεται στο ποσό των εκατόν είκοσι χιλιάδων δραχ¬ 
μών (120.000) μηνιαίως αντίστοιχα. 

2. Η καταβολή της ως άνω αποζημίωσης στον Πρόεδρο, 
τα Μέλη και την Γ ραμματέα της Επιτροπής για την αντιμε¬ 
τώπιση νομικών θεμάτων έχει αναδρομική ισχύ από τις 23 
Απριλίου 2001, η δε καταβολή της ως άνω αποζημίωσης 
στον Πρόεδρο, τα Μέλη και τη Γ ραμματέα της Συμβου¬ 
λευτικής Επιτροπής για τα θέματα των Κοινωνικών Επι¬ 
πτώσεων έχει αναδρομική ισχύ από τις 23 Μαρτίου 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου Πολιτισμού 

Υπουργείου Οικονομικών 

ΙΩΑΝΝΗΣ ΚΟΥΣΟΥΛΑΚΟΣ ΣΤΥΛΙΑΝΗ ΜΕΝΔΩΝΗ 

-♦- 

Αριθ. 34950/9539 (9) 

Μεταβίβαση αρμοδιοτήτων και δικαιώματος υπογραφής 
«Με εντολή Υπουργού» στο Γενικό Επιθεωρητή προϊ¬ 
στάμενο του Σώματος Επιθεωρητών - Ελεγκτών (ΣΕ- 
ΕΥΜΕ) του Υπουργείου Μεταφορών και Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: α) του άρθρου 29 του Ν. 1558/1985 


«Κυβέρνηση και Κυβερνητικά Όργανα» (Α137) και τροπο¬ 
ποιήθηκε με το άρθρο 7 του Ν. 1943/1991 «Εκσυγχρονι¬ 
σμός της οργάνωσης και λειτουργίας της δημόσιας διοί¬ 
κησης, αναβάθμιση του προσωπικού της και άλλες διατά¬ 
ξεις» (Α50), β) του άρθρου 19του Ν. 2671/1998 «Ρύθμιση 
θεμάτωντου Οργανισμού Σιδηροδρόμων Ελλάδος (ΟΣΕ) 
και άλλες διατάξεις» (Α 289), γ) του Π.Δ/τος 293/1999 
«Οργανισμός του Υπουργείου Μεταφορών και Επικοινω¬ 
νιών» (Α263), δ) του άρθρου 81 του Ν. 1892/1990 «Γιατον 
εκσυγχρονισμό και την ανάπτυξη και άλλες διατάξεις» 
(Α101), ε) της υπ’ αριθμόν 20759/1990 κοινής Υπουργικής 
απόφασης «Εξαίρεση διοικητικών πράξεων ή εγγράφων 
από τον περιορισμό των τριών υπογραφών»/ Β760). 

2. Την ανάγκη να διασφαλισθεί η εύρυθμη και αποδοτι¬ 
κή λειτουργία του Σώματος Επιθεωρητών - Ελεγκτών του 
Υπουργείου Μεταφορών και Επικοινωνιών και η ταχεία 
διεκπεραίωση των υποθέσεώντου, στα πλαίσια της κάθε¬ 
της αποκέντρωσης αρμοδιοτήτων. 

3. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

Αρμοδιότητες και δικαίωμα υπογραφής 
Γενικού Επιθεωρητή 

Μεταβιβάζονται στον Γ ενικό Επιθεωρητή του Σώματος 
Επιθεωρητών - Ελεγκτών Υπουργείου Μεταφορών και Επι¬ 
κοινωνιών, (ΣΕΕΥΜΕ) οι αρμοδιότητες και το δικαίωμα 
υπογραφής εγγράφων «Με εντολή Υπουργού», στα πλαί¬ 
σια των καθορισμένων από τις κείμενες διατάξεις αρμοδιο- 
τήτωντου Σώματος Επιθεωρητών-Ελεγκτών όπως κάτωθι: 

- Εγκύκλιες διαταγές, οδηγίες και έγγραφα για θέματα 
αρμοδιότητας του Υπουργείου Μεταφορών και Επικοινω¬ 
νιών προς τις Υπηρεσίες του Υπουργείου, τις Υπηρεσίες 
των Νομαρχιακών Αυτοδιοικήσεων που παρέχουν υπηρε¬ 
σίες ευθύνης του Υπουργείου Μεταφορών και Επικοινω¬ 
νιών, καθώς και των εποπτευομένων από αυτό δημοσίων 
Οργανισμών ή Επιχειρήσεων, με σκοπό τη διασφάλιση 
της εύρυθμης και αποτελεσματικής λειτουργίας τους, 
την εξασφάλιση της συνοχής, της έννομης τάξης, την τή¬ 
ρηση των κειμένων διατάξεων-κοινοτικών νομοθετημά- 
των, νόμων, προεδρικών διαταγμάτων, υπουργικών απο¬ 
φάσεων, την πρόληψη της διαφθοράς, την καταστολή κα¬ 
ταστάσεων που αντίκειται στο δημόσιο συμφέρον, την 
εξυπηρέτηση του πολίτη, καθώς και την αναβάθμιση της 
ποιότητας των παρεχομένων υπηρεσιών. 

- Έγγραφα με τα οποία διαβιβάζονται οι προτάσεις των 
πορισμάτων και εκθέσεων του Σώματος Επιθεωρητών 
Ελεγκτών του Υπουργείου Μεταφορών και Επικοινωνιών 
προς τις ελεγχόμενες Υπηρεσίες, για την υλοποίησή τους. 

- Πράξεις μετακίνησης των Επιθεωρητών-Ελεγκτών, κα¬ 
θώς και των μελών της Γραμματειακής Υποστήριξης του 
ΣΕΕΥΜΕ, εντός και εκτός έδρας σε όλη την Επικράτεια, για 
την πραγματοποίηση Επιθεωρήσεων, Ελέγχων ή Ερευνών. 

αδειών 

- Πράξεις χορήγησης κανονικών αδειών (με ή χωρίς 
αποδοχές) και γονικών αδειών στους Επιθεωρητές-Ελε- 
γκτές του Σώματος Επιθεωρητών-Ελεγκτών του Υπουρ¬ 
γείου Μεταφορών και στα μέλη της Γ ραμματειακής του 
Υποστήριξης. 

- Πράξεις με τις οποίες ασκείται κάθε αρμοδιότητα που 
αναφέρεται στην αντιμετώπιση γενικά των υποθέσεων 
που υπάγονται στην αρμοδιότητα του ΣΕΕΥΜΕ. 

- Βεβαιώσεις πραγματοποίησης, εκτός ωραρίου εργα¬ 
σίας, επιθεωρήσεων και ελέγχωντων πρακτικών εξετάσε¬ 
ων των υποψηφίων οδηγών καθώς και των Σχολών οδή¬ 
γησης, για την τήρηση των ισχυουσών για την εκπαίδευ¬ 
ση των υποψηφίων οδηγών, διατάξεων. 

- Έγγραφα επί αναφορών ή καταγγελιών πολιτών κατά 
πράξεων ή παραλείψεων της Διοίκησης και των εποπτευ¬ 
όμενων από το Υπουργείο Μεταφορών και Επικοινωνιών 
Δημοσίων Οργανισμών ή Επιχειρήσεων, που απευθύνο¬ 
νται στον Υπουργό Μεταφορών και Επικοινωνιών ή στο 
Σώμα Επιθεωρητών-Ελεγκτών του Υπουργείου Μεταφο¬ 
ρών και Επικοινωνιών. 

- Έγγραφα με τα οποία ζητούνται στοιχεία και πληρο¬ 
φορίες, για θέματα που ερευνώνται ή ενδιαφέρουν γενι¬ 
κότερα το ΣΕΕΥΜΕ. 

- Πράξεις έγκρισης χορήγησης αντιγράφων αδιαβάθ- 
μητων εγγράφων. 

- Πράξεις κατάθεσης εγγράφων στο αρχείο. 


Άρθρο 2 

Γενικές διατάξεις 

1. Κάθε διοικητική πράξη εκδιδόμενη με βάση την εξου- 
σιοδοτική αυτή απόφαση πρέπει να αναφέρει στο προοί¬ 
μιό της τα στοιχεία αυτής. 

2. Έγγραφα εκδιδόμενα με βάση την εξουσιοδοτική αυ¬ 
τή απόφαση, εφόσον έχουν ιδιαίτερη σημασία για την γε¬ 
νικότερη δραστηριότητα του Υπουργείου ή απεικονίζουν 
την εφαρμογή της καθορισμένης πολιτικής, κοινοποιού¬ 
νται και στα Πολιτικά Γ ραφεία Υπουργού ή Υφυπουργού 
(κατά περίπτωση). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 28 Μάίου 2001 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 0 Γ 
θ-ΓΠ3ί I: \Λ/θΙΐ)Γη35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπίθπίΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























